મહિલાઓ તરફથી આવતા સવાલો અને સમસ્યા અંગે સ્નેહના જણાવ્યા પ્રમાણે, અત્યાર સુધીમાં જેટલા સવાલો અને મૂંઝવણ મહિલાઓ અને યુવતીઓએ OoWomaniya પર શેર કરી છે તેમાંથી 41% સલાહમસલત સેક્સ અને પ્રેગનેન્સીને લગતી હોય છે. જેમાં સામાન્યપણે મહિલાઓ પ્રેગનેન્સી પ્લાન કરવા અંગે, અનપ્લાન્ડ પ્રેગનેન્સી વિશે, STDs, IVF, અબોર્શન, મિસકેરેજને લગતા સવાલો કરે છે. OoWomaniya એક ઓનલાઈન પ્લેટફોર્મ હોવાના કારણે અહીં સમસ્યાઓ રજૂ કરતી યુવતીઓ અને મહિલાઓની ઉંમર સામાન્ય રીતે 18 વર્ષથી 35 વર્ષ વચ્ચેની હોય છે.10%થી વધુ યુવતીઓ અને મહિલાઓ વજન ઘટાડવા અંગેના સવાલો કરે છે. અહીં એ બાબત પણ રસપ્રદ છે કે આ પોર્ટલ પર આવતી મહિલાઓ માત્ર મેડીકલને લગતા સવાલો જ નથી કરતી પરંતુ પોતાના મિત્રો, પરિવાર સાથેના સંબંધો તેમજ લગ્નજીવનને લગતા સવાલો પણ કરે છે.